
ΤΕΥΧΟΣ ΔΕΥΤΕΡΟ 


Αρ 


. Φύλλου 1768 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τ ροποποίηση της ΠΟΑ 1056/7-4-2017 απόφασης 
του Διοικητή Α.Α.Δ.Ε (1325 Β') «Εφαρμογή των δι¬ 
ατάξεων του άρθρου 15 του ν. 3091/2002 (330 Α') 
για τον ειδικό φόρο επί των ακινήτων - απαιτού- 
μενα δικαιολογητικά και διαδικασία χορήγησης 
των απαλλαγών». 

2 

Τροποποίηση της υπ' αριθμ. 24936/Π 12/5/00127/ 
Ε/700386/ν.3299/04/15-12-2010 απόφασης Γ.Γ. 
Περιφέρειας Β. Αιγαίου περί υπαγωγής επένδυ¬ 
σης της εταιρείας «Ε. ΑΣΛΑΝΗΣ ΜΟΝΟΠΡΟΣΩΠΗ 
ΕΠΕ» στις διατάξεις του ν. 3299/2004, όπως τρο¬ 
ποποιήθηκε και ισχύει, ως προς το φυσικό και οι¬ 
κονομικό αντικείμενο της επένδυσης. 

3 

Καθιέρωση υπερωριακής απασχόλησης Β' εξαμή¬ 
νου έτους 2018, μονίμων υπαλλήλων και υπαλλή¬ 
λων ιδιωτικού δικαίου αορίστου χρόνου του Δή¬ 
μου Πόρου. 

4 

Κανονισμός Διδακτορικών Σπουδών του Τμήμα¬ 
τος Αρχειονομίας, Βιβλιοθηκονομίας και Μουσει- 
ολογίαςτου Ιονίου Πανεπιστημίου. 

5 

Ίδρυση Εργαστηρίου με τίτλο «Εργαστήριο Ειδι¬ 
κής Αγωγής και Εκπαίδευσης» στο Παιδαγωγικό 
Τμήμα Δημοτικής Εκπαίδευσης της Σχολής Επι¬ 
στημών Αγωγής του Πανεπιστημίου Ιωαννίνων 
και έγκριση του Εσωτερικού του Κανονισμού Λει¬ 
τουργίας. 


ΑΠΟΦΑΣΕΙΣ 

Αριθμ. ΠΟΛ.1081 (1) 

Τροποποίηση της ΠΟΑ 1056/7-4-2017 απόφα¬ 
σης του Διοικητή Α.Α.Δ.Ε (1325 Β') «Εφαρμογή 
των διατάξεων του άρθρου 15 του ν. 3091 /2002 
(330 Α') για τον ειδικό φόρο επί των ακινήτων - 
απαιτοϋμενα δικαιολογητικά και διαδικασία χο¬ 
ρήγησης των απαλλαγών». 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του άρθρου 15 του ν. 3091/2002 (ΦΕΚ 


330 Α') «Απλουστεύσεις και βελτιώσεις στη φορολογία 
εισοδήματος και κεφαλαίου και άλλες διατάξεις» και ει¬ 
δικότερα την εξουσιοδοτική διάταξη της παραγράφου 9 
αυτού, όπως ισχύουν. 

2. Τις διατάξεις του ν.4174/2013 (170 Α') «Φορολογικές 
διαδικασίες και άλλες διατάξεις», όπως ισχύουν. 

3. Την ΠΟΑ 1056/7-4-2017 απόφαση του Διοικητή 
Α.Α.Δ.Ε (ΦΕΚ 1325 Β') «Εφαρμογή των διατάξεων του 
άρθρου 15 του ν. 3091 /2002 (330 Α') για τον ειδικό φόρο 
επί των ακινήτων - απαιτούμενα δικαιολογητικά και δι¬ 
αδικασία χορήγησης των απαλλαγών». 

4. Τις διατάξεις του Κεφαλαίου Α' «Σύσταση Ανεξάρτη- 
τηςΑρχήςΔημοσίων Εσόδων»του Πρώτου Μέρουςτου 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις» (ΦΕΚ Α' 94) 
και ειδικότερα των άρθρων 1, 2,13,14,17 και 41, όπως 
ισχύουν. 

5. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

6. Την 1/20.01.2016 (ΦΕΚ 18/τ. Υ.Ω.Δ.Δ./20.01.2016) 
πράξη του Υπουργικού Συμβουλίου «Επιλογή και δι¬ 
ορισμός Γενικού Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», σε 
συνδυασμό με τις διατάξεις της παραγράφου 10 του 
άρθρου 41 του ν. 4389/2016, όπως ισχύουν. 

7. Την Δ.ΟΡΓ.Α 1115805 ΕΞ 2017/31 -7-2017 (ΦΕΚ 2743 
Β') απόφαση του Διοικητή Α.Α.Δ.Ε περί μεταβίβασης αρ¬ 
μοδιοτήτων και εξουσιοδότησης υπογραφής «Με εντολή 
Διοικητή» σε όργανα της Φορολογικής Διοίκησης, όπως 
ισχύει. 

8. Τις διατάξεις της περίπτωσης γ' της παραγράφου 1 
του άρθρου 59 του ν. 4099/2012 (ΦΕΚ 250 Α'). 

9. Τις διατάξεις της παραγράφου 21 του άρθρου 4του 
ν. 4514/2018 (ΦΕΚ 14Α'). 

10. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Η παράγραφος 1 του άρθρου 1 της ΠΟΑ 1056/2017 
απόφασης του Διοικητή Α.Α.Δ.Ε. (ΦΕΚ 1325 Β') αντικα¬ 
θίσταται ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 768/18.05.2018 


«1. Περίπτωση α) παραγράφου 2 άρθρου 15 
Για εταιρείες των οποίων οι μετοχές βρίσκονται σε 
διαπραγμάτευση σε οργανωμένη/ρυθμιζόμενη χρη¬ 
ματιστηριακή αγορά, η οποία πρέπει να εποπτεύεται 
από αρχή διαπιστευμένη στην 10560 (ΙηΐθίτίθΐίοηθΙ 
θΓ93ηίζ3ΐίοη οί5θευπΐίθ5(ΙθΓηηηί55ίοη5, Διεθνής Οργα¬ 
νισμός Επιτροπών Κεφαλαιαγοράς), βεβαίωση της αρχής 
αυτής, από την οποία να προκύπτει ότι οι μετοχές της 
εταιρείας βρίσκονται σε διαπραγμάτευση σε οργανω- 
μένη/ρυθμιζόμενη χρηματιστηριακή αγορά.» 

2. Η παρούσα ισχύει απάτην 1-1-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάί'ου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


( 2 ) 

Τροποποίηση της υπ'αριθμ. 24936/Π12/5/00127/ 
Ε/700386/ν.3299/04/15-12-2010 απόφασης Γ.Γ. 
Περιφέρειας Β. Αιγαίου περί υπαγωγής επένδυ¬ 
σης της εταιρείας «Ε. ΑΣΛΑΝΗΣ ΜΟΝΟΠΡΟΣΩ- 
ΠΗ ΕΠΕ» στις διατάξεις του ν. 3299/2004, όπως 
τροποποιήθηκε και ισχύει, ως προςτο φυσικό και 
οικονομικό αντικείμενο της επένδυσης. 

Με την ΑΠ ΙΕ 23032/424/Π 12/5/0027/Ε/70386/ν.3299/ 
04/09.05.2018 απόφαση της Περιφερειάρχη Βορείου Αι¬ 
γαίου εγκρίθηκε η τροποποίηση της υπ' αριθμ. 24936/ 
Π12/5/00127/Ε/700386/ν.3299/04/15-12-2010 απόφα¬ 
σης Γ.Γ. Περ. Βορ. Αιγαίου περί υπαγωγής στις διατάξεις 
του ν. 3299/2004 επένδυσηςτης εταιρείας «Ε.ΑΣΛΑΝΗΣ 
ΜΟΝΟΠΡΟΣΩΠΗ ΕΠΕ» που αναφέρεται στην ίδρυση πα¬ 
ρασκευαστηρίου ζωοτροφών συνολικού ενισχυόμενου 
κόστους 354.189,66 €, στη θέση Ανεμώτια Δ.Ε. Καλλονής 
Δήμου Λέσβου, όπως τροποποιήθηκε μεταγενεστέρα 
και ισχύει. 

Η ιδία συμμετοχή ορίστηκε στο ποσό των 88.724,92€, 
που αποτελεί ποσοστό 25,050% επί της συνολικής ενι- 
σχυόμενης δαπάνης. 

Το ύψος του τραπεζικού δανείου ορίστηκε στο ποσό 
των 70.810,43€, που αποτελεί ποσοστό 19,992% επί της 
συνολικής ενισχυόμενης δαπάνης. 

Το ύψος της επιχορήγησης ορίστηκε στο ποσό των 
194.654,31€, που αποτελεί ποσοστό 54,958% επί της 
συνολικής ενισχυόμενης δαπάνης. 

Κατά τα λοιπά ισχύουν οι όροι και οι διατάξεις της υπ' 
αριθμ. 24936/Π 12/5/00127/Ε/700386/ν.3299/2004/ 
15-12-2010 απόφασης υπαγωγής όπως τροποποιήθηκε 
και ισχύει. 

Σύμφωνα με την ΑΠ οικ. 45473/1059/6.9.2016/ΦΕΚ 
2921/Β72016 απόφαση «Σύσταση της Περιφερειακής 
Γνωμοδοτικής Επιτροπής της Περιφέρειας Βορείου Αι¬ 
γαίου σύμφωνα με το άρθρο 27 του ν. 4399/2016 και 
καθορισμός του τρόπου λειτουργίας της» δεν απαιτείται 


γνωμοδότηση από την Γνωμοδοτική Επιτροπή για την 
τροποποίηση της απόφασης υπαγωγής της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 


Αριθμ. απόφ. 640/2018 (3) 

Καθιέρωση υπερωριακής απασχόλησης Β' εξα¬ 
μήνου έτους 2018, μονίμων υπαλλήλων και υπαλ¬ 
λήλων ιδιωτικού δικαίου αορίστου χρόνου του 
Δήμου Πόρου. 

Ο ΔΗΜΑΡΧΟΣ ΠΟΡΟΥ 

Έχοντας υπόψη: 

1. Τις διατάξεις της παρ.1 του άρθρου 58 του 
ν.3852/2010. 

2. Τις διατάξεις του άρθρου 48 του ν.3584/2007. 

3. Τις διατάξεις του άρθρου 20 του ν.4354/2015. 

4. Την υπ' αριθμ. 2/1015/ΔΕΠ/05.01.2016 εγκύκλιο του 
Υπουργείου Οικονομικών. 

5. Τον αριθμό των υπηρετούντων υπαλλήλων στο 
Δήμο. 

6. Την ανάγκη αντιμετώπισης εποχιακών, εκτάκτων 
ή επειγουσών αναγκών, ως και την ανάγκη εύρυθμης 
λειτουργίας των υπηρεσιών του Δήμου, κατά τις απο¬ 
γευματινές ώρες, 

7. Το γεγονός ότι στον εγκεκριμένο προϋπολογισμό 
του Δήμου Πόρου έτους 2018 (απόφαση Δημοτικού Συμ¬ 
βουλίου 242/13.12.2017), όπως έχει αναμορφωθεί και 
ισχύει, έχει προβλεφθεί η σχετική πίστωση που βαρύνει: 

-Τον Κ.Α.Ε. 10.6012.0001 για Αμοιβή Ληξιάρχου, τον 
Κ.Α.Ε. 10.6012.0002 για αμοιβή Πρακτικογράφου και 
τον Κ.Α.Ε. 10.6012.0006 και ανέρχεται στο ποσόν των 
1.200,00 €, 1.250,00 € και 1.500,00 € αντίστοιχα, για τις 
Διοικητικές και Οικονομικές υπηρεσίες όπου υπηρετούν 
συνολικά δεκαπέντε (15) μόνιμοι υπάλληλοι, δύο (2) αο¬ 
ρίστου χρόνου υπάλληλοι και ένας (1) Ειδικός Συνεργά¬ 
της Δημάρχου, 

- τον Κ.Α.Ε. 20.6012 για την υπηρεσία Καθαριότητας και 
Ηλεκτροφωτισμού, όπου υπηρετούν έντεκα (11) μόνιμοι 
και δύο (2) αορίστου χρόνου υπάλληλοι και ανέρχεται 
στο ποσόν των 2.000,00 €, 

- τον Κ.Α.Ε. 25.6012 για την υπηρεσία Ύδρευσης - Απο¬ 
χέτευσης, όπου υπηρετούν επτά (7) μόνιμοι υπάλληλοι 
και ανέρχεται στο ποσόν των 3.500,00 €, 

-τον Κ.Α.Ε. 30.6012 για την υπηρεσίαΤεχνικών Έργων 
για έξι (6) μονίμους υπαλλήλους και ανέρχεται στο ποσόν 
των 1.500 €, αποφασίζουμε: 

Καθιερώνουμε την υπερωριακή απογευματινή απα¬ 
σχόληση των μονίμων υπαλλήλων και υπαλλήλων ιδι¬ 
ωτικού δικαίου αορίστου χρόνου του Δήμου Πόρου για 
το Β' εξαμήνου έτους 2018, όπως παρακάτω: 

ΥΠΕΡΩΡΙΕΣ ΑΠΟΓΕΥΜΑΤΙΝΗΣ ΑΠΑΣΧΟΛΗΣΗΣ: 

- Για δεκαπέντε (15) μονίμους υπαλλήλους των Διοικη¬ 
τικών και Οικονομικών Υπηρεσιών, δύο (2) υπαλλήλους 

αορίστου χρόνου και έναν (1) Ειδικό Συνεργάτη του Δη¬ 
μάρχου, έως εκατόν είκοσι (120) ώρες ανά υπάλληλο 
κατά το δεύτερο εξάμηνο του 2018 και συνολικά μέχρι 
του ποσού των αντίστοιχων Κ.Α.Ε. 

- Για έντεκα (11) μονίμους και δύο (2) αορίστου χρόνου 
υπαλλήλους της υπηρεσίας καθαριότητας και ηλεκτρο- 
φωτισμού, έως εκατόν είκοσι (120) ώρες ανά υπάλληλο 
κατά το δεύτερο εξάμηνο του 2018 και συνολικά μέχρι 
του ποσού των αντίστοιχων Κ.Α.Ε. 

- Για επτά (7) υπαλλήλους της υπηρεσίας Ύδρευσης- 
Αποχέτευσης, έως εκατόν είκοσι (120) ώρες ανά υπάλ¬ 
ληλο κατά το δεύτερο εξάμηνο του 2018 και συνολικά 
μέχρι του ποσού των αντίστοιχων Κ.Α.Ε. 

- Για έξι (6) υπαλλήλους της υπηρεσίας Τεχνικών Έρ¬ 
γων έως εκατόν είκοσι (120) ώρες ανά υπάλληλο κατά 
το δεύτερο εξάμηνο του 2018 και συνολικά μέχρι του 
ποσού των αντίστοιχων Κ.Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πόρος 9 Μάίου 2018 

Ο Δήμαρχος 

ΙΩΑΝΝΗΣ ΔΗΜΗΤΡΙΑΔΗΣ 


Αριθμ. ΠΡΥΤ/ 1560 (4) 

Κανονισμός Διδακτορικών Σπουδών του Τμήμα- 
τοςΑρχειονομίας, Βιβλιοθηκονομίας καιΜουσει- 
ολογίαςτου Ιονίου Πανεπιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις της παρ. 2 του άρθρου 45 και της παρ. 
6, περ. β, του άρθρου 85 του ν.4485/2017 (ΦΕΚ 114/ 
Α704-08-2017) «Οργάνωση και λειτουργία... και άλλες 
διατάξεις». 

3. Την υπ' αριθμ. πρωτ. 163204/Ζ1/29-9-2017 εγκύκλιο 
του Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(ΑΊ14) για θέματα μεταπτυχιακών σπουδών και εκπό¬ 
νησης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2). 

4. Την απόφαση της 8ης/22-03-2018 συνεδρίασηςτης 
Συνέλευσης τουΤμήματος Αρχειονομίας, Βιβλιοθηκονο¬ 
μίας και Μουσειολογίας του Ιονίου Πανεπιστημίου, με 
την οποία καταρτίστηκε ο Κανονισμός Διδακτορικών 
Σπουδών τουΤμήματος. 

5. Την απόφαση της 14ης/03-05-2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει τον Κανονισμό Διδακτορικών Σπουδών του 
Τμήματος Αρχειονομίας, Βιβλιοθηκονομίας και Μουσει- 
ολογίαςτου Ιονίου Πανεπιστημίου, ως ακολούθως: 


ΙΟΝΙΟΠΑΝΕΠΙΣΤΗΜΙΟΤΜΗΜΑ ΑΡΧΕΙΟΝΟΜΙΑΣ, 

ΒΙΒΛΙΟΘΗΚΟΝΟΜΙΑΣ ΚΑΙ ΜΟΥΣΕΙΟΛΟΓΙΑΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

Άρθρο 1 

Γενικές διατάξεις 

Η δομή, η οργάνωση, η εφαρμογή και η αξιολόγηση 
του Κανονισμού Διδακτορικών Σπουδών τουΤμήματος 
Αρχειονομίας, Βιβλιοθηκονομίας και Μουσειολογίας 
του Ιονίου Πανεπιστημίου διέπονται από την ισχύου- 
σα νομοθεσία και έχουν εναρμονιστεί με τις διατάξεις 
ν. 4485/2017. Οι διατάξειςτου Κανονισμού Διδακτορικών 
Σπουδών εξειδικεύουν σύμφωνα με το ισχύον νομοθε¬ 
τικό πλαίσιο που διέπει τις μεταπτυχιακές σπουδές και 
ενσωματώνουν τις σχετικές αποφάσεις των αρμόδιων 
συλλογικών οργάνων του Τμήματος Αρχειονομίας, Βι¬ 
βλιοθηκονομίας και Μουσειολογίας και του Ιονίου Πα¬ 
νεπιστημίου. 

Άρθρο 2 

Σκοπός 

Σκοπός των διδακτορικών σπουδών είναι η παρα¬ 
γωγή πρωτότυπου επιστημονικού ερευνητικού έργου 
στην επιστημονική περιοχή που θεραπεύει το Τμήμα 
Αρχειονομίας, Βιβλιοθηκονομίας και Μουσειολογίας του 
Ιονίου Πανεπιστημίου και η συμβολή στην προαγωγή 
της επιστημονικής έρευνας σε εθνικό και διεθνές επίπε¬ 
δο μέσω της καλλιέργειας του επιστημονικού διαλόγου 
και της ανάδειξης νέων ερευνητών στην Επιστήμη της 
Πληροφορίας. 

Άρθρο 3 

Διαδικασία επιλογής υποψήφιων διδακτόρων 

1. Δικαίωμα υποβολής αίτησης για εκπόνηση διδα¬ 
κτορικής διατριβής έχει ο κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4487/2017. Σε ειδικές περιπτώσεις 
γίνεται αιτιολογημένα δεκτός ως υποψήφιος διδάκτο¬ 
ρας και μη κάτοχος Δ.Μ.Σ με κριτήρια την τεκμηριωμένη 
ερευνητική και επαγγελματική εμπειρία (δημοσίευση 
επιστημονικών εργασιών σε έγκριτα επιστημονικά περι¬ 
οδικά ή συλλογικούς τόμους, αποδεδειγμένη ερευνητική 
εμπειρία σε ερευνητικούς φορείς, επαγγελματική δρα¬ 
στηριότητα στο αντίστοιχο αντικείμενο της προτεινό- 
μενης θεματολογίας της διδακτορικής διατριβής κ.α.). 

2. Ο υποψήφιος υποβάλλει κατά τη διάρκεια κάθε 
ακαδημαϊκού έτους, και ειδικότερα στις αρχές κάθε 
ακαδημαϊκού εξαμήνου (Σεπτέμβριο-Οκτώβριο ή Φε- 
βρουάριο-Μάρτιο) σχετική αίτηση στη Γραμματεία του 
Τμήματος Αρχειονομίας, Βιβλιοθηκονομίας και Μουσει- 
ολογίας. Στην αίτηση αναγράφεται ο προτεινόμενος τίτ¬ 
λος, η προτεινόμενη γλώσσα εκπόνησης, η οποία μπορεί 
να είναι διάφορη της ελληνικής, και ο προτεινόμενος ως 
επιβλέπων της διδακτορικής διατριβής, ο οποίος ανήκει 
σε όσους έχουν δικαίωμα επίβλεψης διδακτορικής δια¬ 
τριβής. Η αίτηση συνοδεύεται από αναλυτικό βιογρα- 

φικό σημείωμα του υποψηφίου, ερευνητική πρόταση 
εκπόνησης διδακτορικής διατριβής, τίτλους σπουδών 
και από άλλα τεκμήρια ενίσχυσης της υποψηφιότητας 
(δύο συστατικές επιστολές, δημοσιεύσεις, αποδεικτικά 
ερευνητικής δραστηριότητας κτλ). Ειδικά η ερευνητική 
πρόταση του υποψηφίου, η έκταση της οποίας κυμαί¬ 
νεται από 4.500 έως 5.500 χιλιάδες λέξεις, ακολουθεί τη 
δομή των διεθνών ερευνητικών κανόνων και, μεταξύ άλ¬ 
λων, περιλαμβάνει: Προτεινόμενοτίτλο, θεματική περιο¬ 
χή. Σύντομη θεωρητική πλαισίωση του υπό διερεύνηση 
θέματος και καταγραφή της υπάρχουσας γνώσης. Σκοπό 
και ερευνητικά ερωτήματα. Ερευνητικά εργαλεία. Μέθο¬ 
δο ανάλυσης ερευνητικών ευρημάτων. Προσδοκώμενα 
ερευνητικά αποτελέσματα. Χρονοδιάγραμμα υλοποίη¬ 
σης ερευνητικής πρότασης. Βιβλιογραφικές αναφορές. 

3. Η ΣυνέλευσητουΤμήματος Αρχειονομίας, Βιβλιοθη¬ 
κονομίας και Μουσειολογίας, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
την συνάφεια του ερευνητικού αντικειμένου, και ορίζει 
μία τριμελή επιτροπή ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. 
του Τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής. 

Άρθρο 4 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. Ο μέγιστος συνολικός 
αριθμός υποψήφιων διδακτόρων που είναι δύναται να 
επιβλέπεται από ένα διδάσκοντα δεν υπερβαίνει τους 
δέκα (10) πλην ειδικών εξαιρέσεων (επιτυχόντες του 
ΙΚΥ, ειδικοί υπότροφοι κ.τ.λ.) για τις οποίες αποφασίζει 
η Συνέλευση. 

2. Η Συνέλευση του Τμήματος αναθέτει στον προτει- 
νόμενο επιβλέποντα, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 


ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

3. Αν για οποιονδήποτε λόγο ο επιβλέπων εκλείψει 
ή διαπιστωμένα αδυνατεί (για λόγους υγείας ή μακρο¬ 
χρόνιας απουσίας) να τελέσει χρέη επιβλέποντος για 
μεγάλο χρονικό διάστημα που υπερβαίνει το ένα έτος, 
η Συνέλευση τουΤμήματος, εκτιμώντας τις περιστάσεις, 
αναθέτει σε άλλον την επίβλεψη, σύμφωνα με όσα ορί¬ 
ζονται στις προηγούμενες παραγράφους, ύστερα από 
αίτηση του υποψήφιου διδάκτορα και γνώμη του προτει- 
νόμενου επιβλέποντος, διαφορετικά σε ένα από τα άλλα 
δύο (2) μέλη της τριμελούς συμβουλευτικής επιτροπής, 
ακόμη και καθ' υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται από κάθε 
επιβλέποντα, σύμφωνα με όσα ορίζονται στον Κανονι¬ 
σμό Διδακτορικών Σπουδών. Αν ο αρχικός επιβλέπων με¬ 
τακινηθεί σε άλλο Α.Ε.Ι. ήΤμήμα Α.Ε.Ι. ή συνταξιοδοτηθεί, 
συνεχίζει να τελεί χρέη επιβλέποντος των διδακτορικών 
διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της διατριβής. 

4. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 5 

Ελάχιστη διάρκεια, δικαιώματα 

και υποχρεώσεις υποψήφιων διδακτόρων 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής και δεν μπορεί να υπερβαίνει 
τα δώδεκα (12) ημερολογιακά έτη και μετά από αυτό το 
χρονικό διάστημα διαγράφονται αυτοδικαίως χωρίς να 
δύναται να δοθεί άλλη παράταση. Αναστολή σπουδών 
είναι δυνατόν να δοθεί για ένα χρόνο μετά από αίτηση 
του υποψήφιου διδάκτορα για πολύ σοβαρούς λόγους 
που καθιστούν αδύνατη την συνέχιση εκπόνησης της 
διατριβής και σύμφωνη γνώμη του επιβλέποντος. 

2.0 υποψήφιος διδάκτορας, κάθε έτος, κατά την περί¬ 
οδο Ιουνίου-Σεπτεμβρίου, ανανεώνει την εγγραφή του, 
αφού πρώτα παρουσιάσει προφορικά και υποβάλλει και 
εγγράφως αναλυτικό υπόμνημα ενώπιον της τριμελούς 
συμβουλευτικής επιτροπής σχετικά με την πρόοδο της 
διδακτορικήςτου διατριβής. Αντίγραφο του υπομνήμα¬ 
τος, καθώς και σχόλια επ' αυτού από τον επιβλέποντα 
ή την τριμελή επιτροπή και σχετικές εκθέσεις προόδου, 
καταχωρίζονται στον ατομικό φάκελο του υποψηφίου. 

Συνεκτιμάται στο έργο του υποψηφίου η δημοσίευση 
εργασιών του σε διεθνή περιοδικά και συνέδρια. 

3. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

4. Οι υποψήφιοι διδάκτορες καλούνται να συμμε¬ 
τέχουν στην οργάνωση, στη διεξαγωγή σεμιναρίων/ 
συνεδρίων/εκδηλώσεων με τη συνεργασία των επιβλε- 
πόντων και των υπολοίπων μελών Δ.Ε.Π. του Τμήματος 
που απευθύνονται σε φοιτητές του προπτυχιακού και 
μεταπτυχιακού κύκλου σπουδών, στην ακαδημαϊκή 
κοινότητα του τμήματος και άλλων τμημάτων του Ιο- 
νίου Πανεπιστημίου και στην ευρύτερη επιστημονική, 
ερευνητική κοινότητα. 

5. Οι υποψήφιοι διδάκτορες έχουν την υποχρέωση, 
εφόσον τους ζητηθεί, κατά τη διάρκεια εκπόνησης της 
διδακτορικής διατριβής, να προσφέρουν τις υπηρεσίες 
τους σε εκπαιδευτικές και ερευνητικές δραστηριότητες 
του Τμήματος, όπως στην λειτουργία των εργαστηρί¬ 
ων και της Βιβλιοθήκης, στην επικουρική διδασκαλία 
φροντιστηριακών ή εργαστηριακών μαθημάτων, στις 
επιτηρήσεις των εξετάσεων του Τμήματος κ.α. 

6. Λόγοι διαγραφής υποψήφιου διδάκτορα από τα 
Μητρώα υποψήφιων διδακτόρων του τμήματος θεω¬ 
ρούνται η μη τήρηση των συμβατικών υποχρεώσεων και 
των προθεσμιών που ορίζονται από τον παρόντα κανο¬ 
νισμό. Η διαγραφή πραγματοποιείται μετά από επαρκώς 
αιτιολογημένη εισήγηση της τριμελούς συμβουλευτικής 
επιτροπής στη Συνέλευση του Τμήματος. 

Άρθρο 6 

Συγγραφή, υποστήριξη και αξιολόγηση 
της διδακτορικής διατριβής 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/2017. 

3. Η διδακτορική διατριβή υποστηρίζεται δημόσια από 
τον υποψήφιο διδάκτορα. Λαμβάνεται ειδική μέριμνα για 


άτομα με ειδικές μαθησιακές δυσκολίες ή προβλήματα 
αναπηρίας. Η διαδικασία της δημόσιας υποστήριξης 
προϋποθέτει τη φυσική παρουσία των τεσσάρων (4) 
τουλάχιστον μελών της εξεταστικής επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης. Στη συνέχεια, η εξεταστική επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει, με πλειοψηφία πέντε (5) 
τουλάχιστον από τα μέλη της.Τα αφυπηρετήσαντα μέλη 
της τριμελούς συμβουλευτικής επιτροπής, που έχουν 
αντικατασταθεί, μπορεί να παρίστανται κατά τη συνε¬ 
δρίαση χωρίς δικαίωμα ψήφου. 

4. Η τελική κρίση της διδακτορικής διατριβής γίνεται 
σύμφωνα με την κείμενη νομοθεσία και αξιολογείται με 
έναν από τους παρακάτω χαρακτηρισμούς: «Άριστα», 
«Λίαν Καλώς», «Καλώς». Στο τέλος της διαδικασίας της 
υποστήριξης συντάσσεται πρακτικό που περιλαμβάνει 
σύντομη αιτιολόγηση της ψήφου των μελών της επτα¬ 
μελούς επιτροπής, καθώς και την τελική βαθμολογία.Το 
πρακτικό υπογράφεται από όλα τα μέλη της επταμελούς 
επιτροπής και υποβάλλεται στη Συνέλευση, προκειμένου 
να γίνει η αναγόρευση του υποψήφιου διδάκτορα. 

5.0 υποψήφιος διδάκτορας έχει την υποχρέωση έπει¬ 
τα από την υποστήριξη της διδακτορικής διατριβής να 
καταθέσει αντίγραφα (σε έντυπη και ηλεκτρονική μορ¬ 
φή) του τελικού κειμένου της διδακτορικής διατριβής 
στη γραμματεία του τμήματος και στη βιβλιοθήκη του 
Ιονίου Πανεπιστημίου καθώς και στη Βάση Διατριβών 
του Εθνικού Κέντρου Τεκμηρίωσης. 

6. Η ανακήρυξη του υποψηφίου σε διδάκτορα του 
Τμήματος Αρχειονομίας, Βιβλιοθηκονομίας και Μουσει- 
ολογίας γίνεται από τη Συνέλευση τουΤμήματος με την 
καθομολόγηση του υποψηφίου, παρουσία του Πρύτα¬ 
νη ή Αντιπρύτανη του Ιονίου Πανεπιστημίου, εκτός από 
τις περιπτώσεις εκπόνησης διδακτορικής διατριβής με 
συνεπίβλεψη που ρυθμίζονται με το άρθρο 7 του πα¬ 
ρόντος. Σε κάθε περίπτωση ο τύπος του Διδακτορικού 
Διπλώματος ορίζεται με απόφαση της Συγκλήτου του 
Ιονίου Πανεπιστημίου. 

Άρθρο 7 

Το Τμήμα Αρχειονομίας, Βιβλιοθηκονομίας και Μου- 
σειολογίας μπορεί να συνεργάζεται με αναγνωρισμένα 
ομοταγή ιδρύματα της αλλοδαπής για την εκπόνηση 
διδακτορικών διατριβών με συνεπίβλεψη. Στις περιπτώ¬ 
σεις αυτές ορίζεται ένας επιβλέπων από κάθε συνεργαζό- 
μενο ίδρυμα. Τη διοικητική και οργανωτική ευθύνη της 
εκπόνησηςτης διδακτορικής διατριβής αναλαμβάνει ένα 
εκ των συνεργαζόμενων ιδρυμάτων που ορίζεται στο 
Ειδικό Πρωτόκολλο Συνεργασίας (Ε.Π.Σ.) που έχουν ήδη 
υπογράψει τα συνεργαζόμενα ιδρύματα. Η διαδικασία 
εκπόνησης της διατριβής γίνεται με τις προϋποθέσεις 
που ορίζονται στη νομοθεσία της χώρας, το ίδρυμα 
της οποίας έχει τη διοικητική και οργανωτική ευθύνη. 
Εφόσον υπάρχει ειδική πρόβλεψη στο ΕΠΣ, μπορεί να 
χορηγείται ενιαίο διδακτορικό δίπλωμα, στο οποίο γί¬ 
νεται μνεία των συνεργαζόμενων ιδρυμάτων ή χωριστό 

διδακτορικό δίπλωμα για τους υποψηφίους κάθε χώ¬ 
ρας, στο οποίο όμως γίνεται μνεία των συνεργαζόμενων 
ιδρυμάτων. Στην περίπτωση αυτή, οι τίτλοι απονέμονται 
βάσει των διατάξεων του παρόντος και η διαδικασία κα¬ 
θομολόγησης ρυθμίζεται από το Ειδικό Πρωτόκολλο 
Συνεργασίας (ΕΠΣ) των ιδρυμάτων. 

Με απόφαση της Συνέλευσης του Τμήματος Αρχειο- 
νομίας, Βιβλιοθηκονομίας και Μουσειολογίας χορηγείται 
χωριστό -εφόσον υπάρχει τέτοια πρόβλεψη στο ΕΠΣ- 
διδακτορικό δίπλωμα με μνεία των συνεργαζόμενων 
ιδρυμάτων, κατόπιν σχετικής αίτησης του υποψηφίου 
η οποία συνοδεύεται από αντίγραφο του Πρακτικού 
Υποστήριξης της διδακτορικής διατριβής στο ξένο Πα¬ 
νεπιστήμιο, και του αντίστοιχου διδακτορικού τίτλου 
που απονεμήθηκε από το Πανεπιστήμιο της αλλοδαπής. 

Άρθρο 8 

Έναρξη ισχύος του Κανονισμού 
Η ισχύς του Κανονισμού αυτού αρχίζει με τη δημοσί¬ 
ευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Μάίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 


Αριθμ. 12706 _ (5) 

Ίδρυση Εργαστηρίου με τίτλο «Εργαστήριο Ει¬ 
δικής Αγωγής και Εκπαίδευσης» στο Παιδαγω¬ 
γικό Τμήμα Δημοτικής Εκπαίδευσης της Σχολής 
Επιστημών Αγωγής του Πανεπιστημίου Ιωαννί- 
νων και έγκριση του Εσωτερικού του Κανονισμού 
Λειτουργίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 7 παρ. 5 του ν. 1268/1982 
«Δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η τελευταία αυτή διάταξη 
τροποποιήθηκε με το άρθρο 48 παρ. 2 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173), του ν. 4009/2011 και ειδικότερα του 
άρθρου 80 παραγρ. 22(α) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
Ανώτατων Εκπαιδευτικών Ιδρυμάτων» και της παρ. 24 
του άρθρου 80 του ν. 4009/2011 όπως προστέθηκε με 
το άρθρο 96 του ν. 4310/2014 και αντικαταστάθηκε με 
το άρθρο 60 του ν. 4386/2016 καθώς και του άρθρου 28 
του ν. 4485/2017 (ΦΕΚ 114/4-8-2017). 

2. Τις διατάξεις του άρθρου 4 παρ. 1 εδ. Γ και του άρ¬ 
θρου 28 παρ. 22 του ν. 2083/1992 «Εκσυγχρονισμός της 
Ανώτατης Εκπαίδευσης» (Α' 159). 

3. Τις διατάξεις του άρθρου 22 παρ. 3 του ν. 2362/1995, 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α' 247). 


4. Τις διατάξεις του άρθρου 15, παρ.15 του ν.4485/2017. 

5. Τη σύμφωνη γνώμη της Συνέλευσης του Παιδαγω¬ 
γικού Τμήματος Δημοτικής Εκπαίδευσης της Σχολής 
Επιστημών Αγωγής του Πανεπιστημίου Ιωαννίνων (συν. 
αριθμ. 658/21-3-2018). 

6. Την απόφαση που έλαβε η Σύγκλητος του Πανεπι¬ 
στημίου Ιωαννίνων στη Συνεδρία της αριθμ. 1046/5/ 
26-04-2018. 

7. Ότι δεν έχει εκδοθεί μέχρι σήμερα ο Οργανισμός 
του Πανεπιστημίου Ιωαννίνων. 

8. Ότι το νέο εργαστήριο που ιδρύεται με την παρούσα 
Πρυτανική Πράξη θα λειτουργεί αποκλειστικά με ιδίους 
πόρους και δεν θα βαρύνει τον τακτικό προϋπολογισμό 
ή την κρατική επιχορήγηση του Ιδρύματος, αποφασίζει: 

Την ίδρυση του Εργαστηρίου με τίτλο «Εργαστήριο Ει¬ 
δικής Αγωγής και Εκπαίδευσης» στο Παιδαγωγικό Τμήμα 
Δημοτικής Εκπαίδευσηςτης Σχολής Επιστημών Αγωγής 
του Πανεπιστημίου Ιωαννίνων, καθώς και την έγκριση 
του Εσωτερικού του Κανονισμού, ως εξής: 

Άρθρο 1 
Αντικείμενο 

Το εργαστήριο εξυπηρετεί ερευνητικές και διδακτικές 
ανάγκες στα αντικείμενα της Ειδικής Αγωγής και Εκπαί¬ 
δευσης και των ειδικών Μαθησιακών Δυσκολιών. 

Άρθρο 2 
Αποστολή 

Το εργαστήριο έχει σαν αποστολή: 

Ι.Τη θεωρητική και πρακτική κατάρτιση προπτυχια¬ 
κών και μεταπτυχιακών φοιτητών/τριώντού Παιδαγωγι- 
κούΤμήματος Δημοτικής Εκπαίδευσηςτου Πανεπιστημί¬ 
ου Ιωαννίνων για εκπαιδευτική άσκηση, επιμόρφωση και 
επιστημονική ενημέρωση στα πεδία της Ειδικής Αγωγής 
και Εκπαίδευσης καθώς και των ειδικών Μαθησιακών 
Δυσκολιών. 

2. Την παραγωγή έγκυρου, αξιόπιστου και αντικειμενι¬ 
κού επιστημονικού λόγου στο πεδίο της Ειδικής Αγωγής 
και Εκπαίδευσης. 

4. Τη διεξαγωγή βασικής και εφαρμοσμένης έρευνας 
αναφορικά με την αναπηρία, τις ειδικές εκπαιδευτικές 
ανάγκες, τις ειδικές μαθησιακές δυσκολίες και την ειδική 
εκπαίδευση σε όλες τις βαθμίδες της εκπαίδευσης. 

5. Την κάλυψη ερευνητικών και επιμορφωτικών ανα¬ 
γκών των άλλων Τμημάτων του Πανεπιστημίου Ιωαν¬ 
νίνων, εφόσον τούτο είναι δυνατό και ζητείται από τα 
Τμήματα αυτά, στα πεδία της Ειδικής Αγωγής και Εκπαί¬ 
δευσης καθώς και των ειδικών Μαθησιακών Δυσκολιών. 

6. Την σύνδεση του Εργαστηρίου με τις σχολικές μο¬ 
νάδες και τα εκπαιδευτικά κέντρα στην Ελλάδα και το 
εξωτερικό προκειμένου να υλοποιηθούν καινοτομικές 
εκπαιδευτικές δραστηριότητες και την ανάδειξη καλών 
πρακτικών από εκπαιδευτικούς και άλλους φορείς σχε¬ 
τικά με την εκπαιδευτική αξιοποίηση των ερευνητικών 
δεδομένων στα πεδία της Ειδικής Αγωγής και Εκπαίδευ¬ 
σης καθώς και των ειδικών Μαθησιακών Δυσκολιών. 

7. Την σύνδεση με την τοπική κοινωνία με δράσεις και 
εφαρμογές εκπαιδευτικών παρεμβατικών προγραμμά¬ 
των, σεμιναρίων, διαλέξεων στα σχολεία, για μαθητές, 

γονείς και εκπαιδευτικούς σε συνεργασία και με άλλους 
φορείς στα πεδία της Ειδικής Αγωγής και Εκπαίδευσης 
καθώς και των ειδικών Μαθησιακών Δυσκολιών. 

8. Τη συνεργασία με υπηρεσίες για προώθηση θεμά¬ 
των κοινού ενδιαφέροντος. 

9. Την ανάπτυξη πειραματικών σχεδιασμών και εφαρ¬ 
μογών καθώς και την πειραματική κατασκευή και αξιο¬ 
λόγηση διαγνωστικών ή άλλων ερευνητικών εργαλείων/ 
κλιμάκων, αλλά και την κατασκευή και διαχείριση δικτυ- 
ακών τόπων και ψηφιακού εκπαιδευτικού υλικού στα 
πεδία της Ειδικής Αγωγής και Εκπαίδευσης καθώς και 
των ειδικών Μαθησιακών Δυσκολιών. 

10. Τον σχεδίασμά και την υλοποίηση δράσεων εξ απο- 
στάσεως εκπαίδευσης επιμόρφωσης στα πεδία και στα 
αντικείμενα, όπως αυτά προσδιορίζονται στο άρθρο 1, 
τόσο στην Ελλάδα όσο και στον διεθνή χώρο. 

11. Την παροχή υπηρεσιών προς τρίτους με διαπρο¬ 
σωπική επικοινωνία ή εξ' αποστάσεως στα πεδία της 
Ειδικής Αγωγής και Εκπαίδευσης καθώς και των ειδικών 
Μαθησιακών Δυσκολιών. 

12. Τη συνεργασία με μέλη Δ.Ε.Π. του Τμήματος και 
με ακαδημαϊκά ιδρύματα ημεδαπής και αλλοδαπής, 
ερευνητικά κέντρα και ινστιτούτα που έχουν συναφείς 
στόχους. 

13. Την οργάνωση σεμιναρίων, συμποσίων, συνεδρίων, 
διαλέξεων, γενικότερα συναντήσεων και εκδηλώσεων 
με Έλληνες και ξένους ειδικούς καθώς και την πραγμα¬ 
τοποίηση δημοσιεύσεων και εκδόσεων σχετικών με την 
Ειδική Αγωγή και Εκπαίδευση καθώς και των ειδικών 
Μαθησιακών Δυσκολιών. 

Άρθρο 3 

Προσωπικό 

Στο Εργαστήριο θα απασχολούνται μέλη τού Διδακτι¬ 
κού Ερευνητικού Προσωπικού (Δ.Ε.Π) του Π.Τ.Δ.Ε. του 
Πανεπιστημίου Ιωαννίνων και μέλη Ε.ΔΙ.Π, Ε.Ε.Π. και 
ΕΤΕ.Π του Π.Τ.Δ.Ε. καθώς και υποψήφιοι διδάκτορες, 
μεταπτυχιακοί φοιτητές ή ερευνητές τα ερευνητικά ενδι¬ 
αφέροντα των οποίων σχετίζονται με το χαρακτήρα του 
Εργαστηρίου.Το Εργαστήριο θα διευθύνεται από μέλος 
ΔΕΠ του Π.Τ.Δ.Ε., όπως ορίζουν οι κείμενες διατάξεις και 
θα στεγάζεται στο κτίριο του Π.Τ.Δ.Ε. του Πανεπιστημίου 
Ιωαννίνων. 

Άρθρο 4 

Διοίκηση -Αρμοδιότητες 

Ι.Το εργαστήριο διευθύνεται από μέλος του ΔΕΠ του 
Π.Τ.Δ.Ε. που ορίζεται με τη διαδικασία του άρθρου 29 
τουν. 4485/2017 (ΑΊ14). 

2. Ο Δντής έχει τις αρμοδιότητες που ορίζονται στο 
άρθρο 7 του ν. 1268/1982 και στο άρθρο 29 του ν. 4485/ 
2017 μεταξύ των οποίων περιλαμβάνονται: Ο συντονι¬ 
σμός του διδακτικού (προπτυχιακού-μεταπτυχιακού) και 
ερευνητικού έργου του εργαστηρίου, η κατάρτιση και η 
υποβολή στη Γενική Συνέλευση του ΠΤΔΕ του ετήσιου 
προγράμματος λειτουργίας του εργαστηρίου και μερι¬ 
μνά για την τήρηση του, η μέριμνα για τη στελέχωση, την 
οικονομική διαχείριση και την κατανομή των χώρων του 
εργαστηρίου, ο ορισμός των υπευθύνων για τα αναλώ¬ 
σιμα υλικά και του κινητού εξοπλισμού και η υπογραφή 
κάθε εξερχόμενου του εργαστηρίου εγγράφου. 


Άρθρο 5 

Λειτουργία 

Ι.Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστη¬ 
μίου. Το ωράριο εργασίας του προσωπικού είναι αυτό 
που προβλέπεται για κάθε κατηγορία σύμφωνα με τον 
εσωτερικό κανονισμό λειτουργίας του Πανεπιστημίου. 

2. Ο Δ/ντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασιστεί και καθορίζει μέσα στα πλαίσια της 
αποστολής του εργαστηρίου τις προτεραιότητες στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο Δ/ντής έχει την ευθύνη για την εν γένει λειτουρ¬ 
γία του εργαστηρίου, τη χρησιμοποίηση οργάνων και 
υλικών που ανήκουν σε αυτό, την παραμονή των ερ¬ 
γαζομένων, προσωπικού, φοιτητών, επισκεπτών στους 
χώρους του καθώς και στην προστασία των οργάνων 
και εγκαταστάσεων του από βλάβες. 

4. Η χρησιμοποίηση των οργάνων του εργαστηρίου επι¬ 
τρέπεται στο προσωπικό και στους ερευνητές που έχουν 
ειδική επί των οργάνων αυτών εκπαίδευση και εξουσιοδό¬ 
τηση. Κινητά όργανα και στοιχεία τα οποία παραδίδονται 
για τη διεξαγωγή εργασιών επιστρέφονται μετά τη χρη¬ 
σιμοποίηση τους στην κατάσταση που είχαν παραδοθεί. 

5. Με εισήγηση του Δ/ντή στα αρμόδια όργανα του 
Ιδρύματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου. 

Άρθρο 6 

Έσοδα 

Τα έσοδα του εργαστηρίου προέρχονται από: 
α. την εκτέλεση προγραμμάτων που πραγματοποιού¬ 
νται για ίδιο λογαριασμό ή λογαριασμό τρίτων, 
β. τη διάθεση ερευνητικών ή εν γένει επιστημονικών 
προϊόντων, 

γ. την παροχή υπηρεσιών σύμφωνα το άρθρο 3 παρ. 
3 του π.δ. 159/1984 (Α'53), 
δ. τις πιστώσεις που διατίθενται από το ΠΤΔΕ με τη δια¬ 
δικασία του άρθρου 4 παρ. 1 (ε) του ν. 2083/1992 (ΑΊ 59), 
ε. τις ειδικές εισφορές και χρηματοδοτήσεις από εθνι¬ 
κούς και διεθνείς οργανισμούς, δημόσιες και ιδιωτικές 
επιχειρήσεις και νομικά ή φυσικά πρόσωπα και 
στ. τις κληρονομιές, τις δωρεές και κληροδοσίες που 
καλύπτονται στο Πανεπιστήμιο για τους σκοπούς του 
εργαστηρίου. 

Άρθρο 7 

Τηρούμενα Βιβλία 

1. Για τις ανάγκες του εργαστηρίου τη ρούνται τα ανά¬ 
λογα βιβλία και στοιχεία: 

• Βιβλίο Πρωτοκόλλου 

• Βιβλίο Περιουσιακών Στοιχείων 

• Φάκελος Οικονομικών Στοιχείων για κάθε έτος 

• Κατάλογος Επιστημονικών Βιβλίων και Οργάνων 

• Αρχείο Ερευνητικών Προγραμμάτων 

2. Με απόφαση του Δντή μπορεί να τηρείται ακόμα 
και κάθε άλλο βιβλίο ή στοιχεία που προβλέπεται από 

την ισχύουσα νομοθεσία ή κρίνεται απαραίτητο για το 
εργαστήριο. 

Άρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 8 Μάίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 










